روسیا (دولت باشقانلیغی سارایی) کرملین سؤزچوسو دمیتری پسکوو، روسیا ایله تورکیه آراسیندا ایدلیب موضوعسونون حلّینه دایر فیکیر آیری‌لیغی اولمادیغینی سؤیله‌دی.
دونن آخشام پرزیدنت رجب طیب اردوغان ایله روسیا دولت باشقانی ولادیمیر پوتین‌ین تلفون گؤروشمه‌سی موذاکیره ائدیلدی.
پسکوو، ایدلیب مسئله‌سی‌نین حلّی ایله علاقه‌دار ایکی اؤلکه آراسیندا فیکیر آیری‌لیغی اولمادیغینی ایفاده ائتدی.
"بیز بو بؤلگه‌ده آتشکسی تامین ائتمه‌میز لازیم‌دیر، روس بیرلیک‌لرینه، حمیمیم و ایدلیب ده داخیل اولماقلا، سالدیری‌لارین دایاندیریلماسی لازیم‌دیر." دئدی.
تورکیه‌نین روسیا‌دان اس-400 هاوا ساوونما سیستمی قبولونا باغلی ده قیمتلندیرمه‌ده اولان پسکوو،
"بو راضیلاشما قطعی‌لیکله اعتبارلی و تطبیقی مرحله‌سینده‌دیر. تورکیه، بو آنلاشمایا باغلی‌لیغینی بیر نئچه دفعه تصدیق ائتدی." شکلینده دانشدی.
باش ناظر رجب طیب اردوغان دونن ائتدیگی تلفون گؤروشمه‌سینده روسیا پرزیدنتی ولادیمیر پوتین ایله ایدلیبین بیر آن اوّل آتشکس تامین ائدجگینی و داها سونرا سیاسی حلّ پروسه‌سی‌نین یئنی‌دن دقت مرکزینده اولاجاغینی قئید ائتدی.
